A Bizottság 516/1999/EK rendelete

(1999. március 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2261/98/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb 82/97/EK tanácsi és európai parlamenti rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még 60 napig hivatkozhasson;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek kombinált nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK tanácsi rendelet 12. cikke (6) bekezdésének rendelkezéseivel összhangban még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 9-én.

a Bizottság részéről

Mario Monti

a Bizottság tagja

[1] HL L 292., 1998.10.30., 1. o.

[2] HL L 256., 1987.9.7., 1. o.

[3] HL L 17., 1997.1.21., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Jégkorongkesztyű; felső része (hátoldala) védelem céljából párnázott, és nemszőtt anyaggal borított, valamint mindkét oldalán műanyaggal borított.A tenyérrész nem szőtt poliamid mikroszálból készült. Az ujjak közötti részek a hüvelykujj kivételével egyszínű kötött anyagból készültek.(Lásd az 573. számú fényképet.) | 39262000 | A besorolást a Kombinált Nómenklatúra 1, 3. b) és 6. általános értelmezési szabályának rendelkezései, az 56. árucsoporthoz tartozó 3. b) megjegyzés, valamint a 3926 és a 39262000 KN-kód megfogalmazása határozza meg. Lásd még a HR 9506 számához fűzött magyarázó megjegyzéseket. A kesztyű hátoldala védelmi funkciót lát el, ami a termék alapvető tulajdonságát adja. |

2.Egyszínű, könnyű, bő szabású, kötött anyagból készült (100 % pamut), combközépig érő (96 cm), egyenes szabású ruhanemű. Nyakkivágása kerekített és bő, rövidujjú. Az ujjak beszegettek, a ruhanemű az alján kb. 8 cm hosszan mindkét oldalon hasított.A ruhanemű elején hímzés látható.(Ruha)(Lásd az 578. számú fényképet.) | 61044200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6104 és a 61044200 KN-kód megfogalmazása határozza meg. Lásd még a Kombinált Nómenklatúrához tartozó, 61044100–61044900 KN-kódra vonatkozó magyarázó megjegyzéseket. A ruhanemű hálóingként történő minősítésének lehetősége kizárt, mivel a kérdéses ruhanemű tárgyi jellemzőinél fogva ágyban is és másutt is viselhető, ezért nem kifejezetten vagy alapvetően éjszakai viseletül szolgál. tekintettel a ruhanemű hosszára, a termék a 6109 KN-kód alatt nem minősíthető. |

3.Egyszínű ruhanemű, átlagosan legalább tíz öltés/folyó cm öltéssűrűséggel, enyhén rakott, könnyű, kötött anyagból (100 % poliészter), a test felső részét borítja és csípőig ér. Egyenes szabású, rövid ujjú, alja beszegett.Nyakkivágása magasan, a nyakkörívben kerekített, háta részlegesen nyitott, gombbal záródik.(Blúz)(Lásd az 575. számú fényképet.) | 61062000 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tartozó 4. megjegyzés, valamint a 6106 és a 61062000 KN-kód megfogalmazása határozza meg. Lásd még a Kombinált Nómenklatúra magyarázó megjegyzéseit (6106 szám). |

4.Rövid ujjú, kétszínű, enyhén rakott, szintetikus, kötött anyagból készült (100 % poliészter), bő szabású, gallér nélküli ruhanemű, amely a test felső részét csípőig borítja.A ruhanemű eleje két részből áll, amelyeket egy fémből készült aranyozott lánc köt össze; a láncot két díszítő gomb tartja.A ruhanemű háta nyaktól lefelé részlegesen nyitott, gombbal záródik.A vállrészben válltömést helyeztek el, a ruhanemű alja és az ujjak vége beszegettek.A ruhanemű elejerészének teljes felületéhez belső betét van varrva.E betét színe eltér a ruhanemű többi részének színétől és nyakkivágása kerekített.(Blúz)(Lásd az 577. számú fényképet.) | 61062000 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tartozó 9. megjegyzés, valamint a 6106 és a 6106 KN-kód megfogalmazása határozza meg. Lásd még a Kombinált Nómenklatúra 6106 KN-kódhoz fűzött magyarázó megjegyzését. |

5.Egyszínű, könnyű, enyhén rakott, kötött anyagból (100 % poliészter) készült, egyenes szabású ruhanemű, amely a test felső részét csípőig borítja; ujjatlan, kerek karöltővel.Nyakkivágása kerekített, zárt, nyílás nélküli. A nyakkivágás és a karkivágás körül szegőpánt van, alja beszegett.(top)(Lásd az 576. számú fényképet.) | 61099030 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tartozó 2. megjegyzés, valamint a 6109, a 610990 és a 61099030 KN-kód megfogalmazása határozza meg. |

6.Jégkorongozáshoz használt kesztyű.Hátoldala a védelem céljából párnázott. A külső kötött anyag szintetikus (poliészter) anyagból készült. A tenyérrész poliamid mikroszálból készült nem szőtt kelme.(Lásd az 574. számú fényképet.) | 61169300 | A besorolást a Kombinált Nómenklatúra 1, 3. b) és 6. általános értelmezési szabályának rendelkezései, valamint a 6116 és a 61169300 KN-kód megfogalmazása határozza meg. Lásd még a HR 9506 számához fűzött magyarázó megjegyzéseket. A kesztyű hátoldala védelmi funkciót lát el, ami a termék alapvető tulajdonságát adja. |

7.Kockás, bő szabású, kötött anyagból készült ruhanemű (100 % pamut), amely a test felső részét takarja, egyenes szabású, rövid ujjú, a csípőig ér, gallérján eltérő anyagból készült lehajló résszel. Az ujja vége és a ruhanemű alja beszegett.Egy vékony zsinór van a felhajtásban behúzva. A ruhanemű két oldalán kb. 7 cm-es hasíték van.A ruhanemű eleje teljes hosszában nyitott, balról jobbra csukódó gombolással záródik, és két, cipzárral záródó, szabásvonalba helyezett, felső van.(Ing)(Lásd az 579. számú fényképet.) | 62052000 | A besorolást a Kombinált Nómenklatúra értelmezésének 1. és 6. általános szabályában foglalt rendelkezések, a 62. árucsoporthoz tartozó 8. megjegyzés, valamint a 6205 és 62052000 KN-kódok megfogalmazásai indokolják. A vékony zsinór jelenléte semmilyen gyakorlati célt nem szolgál és semmiképpen sem befolyásolhatja a ruhaneműnek férfi ingként történő minősítését. |

8.Könnyű, nagyon bő szabású ruhanemű, 0,2 mm vastag, nyomott mintás, szövött, fényes "szatén" anyagból (87 % poliészter, 13 % pamut), hajtókás gallérral, egyenes szabású, alja ívelt, beszegett, a test felső, valamint az alsó részét térdig fedi (teljes hossza = 95 cm).A ruhanemű ujja hosszú és bő, nyakkivágása V-alakú, eleje teljesen nyitott, jobbról balra záró gombolással.A ruhaneműn rátűzött felső zseb van, a gallérra, az ujjak végére és a zseb fölé egyszínű, szövött, fényes "szatén" anyag van varrva.(Hálóing)(Lásd az 569. számú fényképet.) | 62082200 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz tartozó 2. A. megjegyzés, a 62. árucsoporthoz tartozó 1. és 8. megjegyzés, valamint a 6208 és 62082200 KN-kód megfogalmazása határozza meg. Figyelembe véve: a ruhanemű megjelenését,nagyon bő szabását,bő, hosszú ujját,ívelt szegélyét,szövött, fényes "szatén" anyagát, melyből készült,azt, hogy a ruhanemű kényelmet nyújt viselőjének,ez a ruhanemű hálóingnek minősítendő. |

9.Kiskereskedelmi forgalomba hozatalra csomagolt, két darabból álló együttes, melynek részei:a)könnyű és nagyon bő szabású ruhanemű, 0,5 mm vastag, nyomott mintás, szövött, fényes "szatén" anyagból (83 % poliészter, 17 % pamut), hajtókás gallérral, egyenes szabású, a test felső, valamint az alsó részét térdig fedi (teljes hossza = 76 cm).A ruhanemű ujja hosszú, bő és nyakkivágása V-alakú, eleje teljesen nyitható, jobbról balra záródó gombolással.A ruhaneműn rátűzött felső zseb van, kétoldalt hasított, a galléron, az ujjak végén és a zseb fölött egyszínű, szövött, fényes "szatén" anyagdarabok vannak rávarrva;b)könnyű, bő szabású nadrág, 0,5 mm vastag, egyszínű "szatén" szövött, fényes "szatén" anyagból (83 % poliészter, 17 % pamut), egyenes szabású, deréktól a bokáig ér, derékrésznyílás nélküli. E ruhanemű derékrésze rugalmas pánttal van összehúzva, a nadrágszárak vége beszegett.(Pizsama)(Lásd az 570. A és 570. B számú fényképeket.) | 62082200 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz tartozó 2. A. megjegyzés, a 62. árucsoporthoz tartozó 1. és 8. megjegyzés, valamint a 6208 és 62082200 KN-kód megfogalmazása határozza meg. Figyelembe véve: a ruhanemű megjelenését,nagyon bő szabását,hosszú széles ujjait,ívelt szegélyét, szövött, fényes "szatén" anyagát,azt, hogy a ruhanemű kényelmet nyújt viselőjének,ez a ruhanemű pizsamának minősítendő. |

10.A jégkorongban vagy utcai korongban használt, általában balkézen viselt kapuskesztyű.Ezt a kesztyűt a kapus a labda (vagy korong) elfogására használja. A kesztyű mindkét oldala párnázott, belül az ujjaknak egy külön rész van kialakítva. A hüvelykujj és a mutatóujj zsinórokkal van elválasztva egymástól (lásd a KN 5607 szám). A kesztyű hátoldala kötött, mesterséges szálból készült. A tenyérrész poliamid mikroszálakból készült nemszőtt anyag, műanyag külső borítással.(Lásd az 572. számú fényképet.) | 62160000 | A besorolást a Kombinált Nómenklatúra 1. és 3. b) általános értelmezési szabályának rendelkezései, valamint a 6216 KN-kód megfogalmazása határozza meg. Lásd még a HR 9506 számához fűzött magyarázó megjegyzéseket. Az besorolást a kesztyű tenyérrészének elkészítéséhez használt textília jellege határozza meg. |

+++++ TIFF +++++

| | |

+++++ TIFF +++++

| | |

+++++ TIFF +++++

| | |

[1] A fényképek kizárólag szemléltető jellegűek.

--------------------------------------------------